89 निशक्त बच्चों की शिविर में जांच
मुलताई | बीआरसी कार्यालय परिसर में सोमवार को निशक्त छात्र-छात्राओं की जांच की। निशक्त बच्चों को चिन्हित कर उपकरण दिए जाएंगे। ब्लॉक के सभी सरकारी और प्राइवेट स्कूल के निशक्त बच्चों ने जांच कराई। जबलपुर के पुनर्वास विशेषज्ञ डॉ. डीपी शर्मा, कार्डियो लाॅजिस्ट डॉ. विकास सिंह और टेक्नीशियन शशि भूषण ने छात्र-छात्राओं की जांच की। शिविर प्रभारी एसडी बनखेड़े ने बताया 89 निशक्त बच्चों की जांच की गई। जिसमें 40 अस्थि बाधित को बैसाखी, व्हील चेयर, ट्रायसिकल, कैलिपर, श्रवण बाधित बच्चों को श्रवण यंत्र और मानसिक निशक्त बच्चों को एमआर किट के अलावा अन्य सामग्री देने चिन्हित किया है।
hin_Deva hin_Deva